BAND | Projekte | Woes - Kreatiewe platform vir Afrikaans
Tuis > Projekte > BAND
Toe ek vanmôre so langs die strand stap vra ek myself: “watter woord sal die regte woord wees vir hierdie week se Vandag in Woorde tema?” Die seelug het ’n manier om die gedagtes verfris.
Die woord wat in my kop gekom het, was ‘BAND’ en ek het gedink dis ’n goeie woord, want daar is ’n hele kraaines van bande wat in ons lewens vervleg en geknoop is.
Daar is ’n gesinsBAND, ’n familieBAND en ’n liefdesBAND. Dis die spesiale BAND tussen ‘n pa en sy dogter. Ek sien dit elke keer as Bokka en sy Prinses bymekaar is. Ook die spesiale BAND tussen ’n ma en haar seun. Dit beleef ek self.
Die BAND tussen ’n man en ’n vrou.
Die BAND tussen ’n gelowige en die Here.
Die BAND tussen jou en jou werkgewer en jou en jou onderdaan.
Daar is ’n BAND tussen ’n kind en sy skool. Tussen die speler en sy span.
Die BAND tussen die troeteldiere op jou werf.
Die BAND tussen die skryf-diere hier op die Woes-werf.
Die BAND tussen vriende en vriendinne.
Die BAND tussen jou en die bank aan wie jou huis en jou kar behoort totdat jy al die skuld betaal het.
Dan is daardie letterlike BANDE in ons alledaagse lewens.